CELEX: 62015CA0612
Language: et
Date: 2018-06-05 00:00:00
Title: Kohtuasi C-612/15: Euroopa Kohtu (suurkoda) 5. juuni 2018. aasta otsus (Spetsializiran nakazatelen sad’i eelotsusetaotlus – Bulgaaria) – Kriminaalasi järgmiste isikute suhtes: Nikolay Kolev, Milko Hristov, Stefan Kostadinov (Eelotsusetaotlus — ELTL artikkel 325 — Euroopa Liidu finantshuve kahjustav pettus või muu ebaseaduslik tegevus tollivaldkonnas — Uurimistoimingute tõhusus — Kriminaalmenetluse lõpetamine — Mõistlik aeg — Direktiiv 2012/13/EL — Õigus saada teavet oma süüdistuse kohta — Õigus tutvuda kriminaaltoimiku materjalidega — Direktiiv 2013/48/EL — Õigus kaitsjale)

201807130182003572018/C 268/026122015CJC26820180730ET01ETINFO_JUDICIAL201806052321Kohtuasi C-612/15: Euroopa Kohtu (suurkoda) 5. juuni 2018. aasta otsus (Spetsializiran nakazatelen sad’i eelotsusetaotlus – Bulgaaria) – Kriminaalasi järgmiste isikute suhtes: Nikolay Kolev, Milko Hristov, Stefan Kostadinov (Eelotsusetaotlus — ELTL artikkel 325 — Euroopa Liidu finantshuve kahjustav pettus või muu ebaseaduslik tegevus tollivaldkonnas — Uurimistoimingute tõhusus — Kriminaalmenetluse lõpetamine — Mõistlik aeg — Direktiiv 2012/13/EL — Õigus saada teavet oma süüdistuse kohta — Õigus tutvuda kriminaaltoimiku materjalidega — Direktiiv 2013/48/EL — Õigus kaitsjale)
 ---documentbreak--- C2682018ET210120180605ET00022132Euroopa Kohtu (suurkoda) 5. juuni 2018. aasta otsus (Spetsializiran nakazatelen sad’i eelotsusetaotlus – Bulgaaria) – Kriminaalasi järgmiste isikute suhtes: Nikolay Kolev, Milko Hristov, Stefan Kostadinov
   (Kohtuasi C-612/15) (
         1
      )
   „(Eelotsusetaotlus — ELTL artikkel 325 — Euroopa Liidu finantshuve kahjustav pettus või muu ebaseaduslik tegevus tollivaldkonnas — Uurimistoimingute tõhusus — Kriminaalmenetluse lõpetamine — Mõistlik aeg — Direktiiv 2012/13/EL — Õigus saada teavet oma süüdistuse kohta — Õigus tutvuda kriminaaltoimiku materjalidega — Direktiiv 2013/48/EL — Õigus kaitsjale)”2018/C 268/02Kohtumenetluse keel: bulgaaria
      Eelotsusetaotluse esitanud kohus
   
   Spetsializiran nakazatelen sad
   
      Põhikohtuasja kriminaalmenetluse pooled
   
   Nikolay Kolev, Milko Hristov, Stefan Kostadinov
   
      Resolutsioon
   
   
            1.
         
         
            ELTL artikli 325 lõiget 1 tuleb tõlgendada nii, et sellega on vastuolus riigisisesed õigusnormid, millega kehtestatakse selline kriminaalmenetluse lõpetamise menetlus, nagu on ette nähtud kriminaalmenetluse seadustiku (Nakazatelno protsesualen kodeks) artiklites 368 ja 369, kui neid õigusnorme kohaldatakse Euroopa Liidu finantshuve kahjustava, tolli valdkonnas toime pandud raske pettuse või muu raske ebaseadusliku tegevuse uurimiseks alustatud menetluse suhtes. Liikmesriigi kohus peab saavutama ELTL artikli 325 lõike 1 täieliku õigusliku toime, jättes need õigusnormid vajaduse korral kohaldamata ning jälgides samas, et süüdistatavate põhiõiguste järgimine oleks tagatud.
         
      
            2.
         
         
            Euroopa Parlamendi ja nõukogu 22. mai 2012. aasta direktiivi 2012/13/EL, milles käsitletakse õigust saada kriminaalmenetluses teavet, artikli 6 lõiget 3 tuleb tõlgendada nii, et sellega ei ole vastuolus, kui üksikasjalik teave süüdistuse kohta antakse kaitsjale küll alles pärast kohtumenetlust alustava süüdistusakti saatmist kohtusse, kuid enne seda, kui kohus alustab süüdistuse sisulist hindamist ja algab kohtulik arutelu, või pärast selle arutelu algust, kuid enne nõupidamise etappi, kui selliselt antud teavet hiljem muudetakse, tingimusel et kohus võtab kõik vajalikud meetmed, et tagada kaitseõiguste järgimine ja õiglane menetlus.
            Nimetatud direktiivi artikli 7 lõiget 3 tuleb tõlgendada nii, et liikmesriigi kohus peab tagama, et kaitsjale antakse tegelik võimalus kriminaaltoimiku materjalidega tutvuda: tutvumine võib vajaduse korral toimuda pärast kohtumenetlust alustava süüdistusakti saatmist kohtusse, kuid enne seda, kui kohus alustab süüdistuse sisulist hindamist ja algab kohtulik arutelu, või pärast selle arutelu algust, kuid enne nõupidamise etappi, kui menetluse käigus on lisatud toimikusse uusi tõendeid, tingimusel et kohus võtab kõik vajalikud meetmed, et tagada kaitseõiguste järgimine ja õiglane menetlus.
         
      
            3.
         
         
            Euroopa Parlamendi ja nõukogu 22. oktoobri 2013. aasta direktiivi 2013/48/EL, mis käsitleb õigust kaitsjale kriminaalmenetluses ja Euroopa vahistamismäärusega seotud menetluses ning õigust lasta teavitada vabaduse võtmisest kolmandat isikut ja suhelda vabaduse võtmise ajal kolmandate isikute ja konsulaarasutustega, artikli 3 lõiget 1 tuleb tõlgendada nii, et sellega ei ole vastuolus riigisisesed õigusnormid, mis panevad liikmesriigi kohtule kohustuse taandada kahe süüdistatava volitatud kaitsja nende endi tahte vastaselt põhjusel, et nende isikute huvid on vastuolus, ega see, kui nimetatud kohus lubab kõnealustel isikutel volitada uue kaitsja või teatud juhul määrab ise omal algatusel kaks kaitsjat, asendades esimese kaitsja.
         
      (
         1
      )	ELT C 48, 8.2.2016.